SYNEX เผยกำไร Q1/58 โตกว่าเท่าตัว หลังยอดขายพุ่ง
SYNEX เผยกำไร Q1/58 เพิ่มขึ้นกว่าเท่าตัว มาที่ 79.80 ลบ. หลังยอดขายพุ่ง จากการเน้นสินค้าให้กำไรสูง-ตอบสนองความต้องการของตลาด
11 พ.ค. 2558

บริษัท ซินเน็ค (ประเทศไทย) จำกัด (มหาชน) หรือ SYNEX รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 79.80 ล้านบาท หรือมีกำไรสุทธิ 0.10 บาทต่อหุ้น เพิ่มขึ้น 107% จากช่วงเดียวกันของปีก่อนที่มีกำไรสุทธิ 38.51 ล้านบาท หรือมีกำไรสุทธิ 0.05 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากกลยุทธ์การดำเนินธุรกิจที่มุ่งเน้นสินค้าที่ให้ผลตอบแทนกำไรที่สูง และเป็นสินค้าที่ตอบสนองความต้องการของตลาด จึงทำให้ยอดขายและกำไรของบริษัทเพิ่มขึ้นได้ตามรายได้รวม